**Ministru kabineta noteikumu projekta "Grozījumi Ministru kabineta 2006.gada 6.novembra noteikumos Nr.913 "Kārtība, kādā izsniedzami valsts atzīti vispārējās izglītības dokumenti"" sākotnējās ietekmes novērtējuma ziņojums (anotācija)**

|  |
| --- |
|  I. Tiesību akta projekta izstrādes nepieciešamība |
| 1. | Pamatojums | Ministru kabineta noteikumu projekts „Grozījumi Ministru kabineta 2006.gada 6.novembra noteikumos Nr.913 „Kārtība, kādā izsniedzami valsts atzīti vispārējās izglītības dokumenti”” (turpmāk – noteikumu projekts) izstrādāts saskaņā ar Vispārējās izglītības likuma 48.panta otro un trešo daļu un 4.panta 12.1 punktā doto deleģējumu Ministru kabinetam noteikt kārtību, kādā svešvalodas centralizēto eksāmenu (turpmāk – svešvalodas eksāmens) vispārējās vidējās izglītības programmā aizstāj ar starptautiskas testēšanas institūcijas pārbaudījumu svešvalodā un apstiprina starptautisko testēšanas institūciju sarakstu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valsts pārbaudes darbi par vispārējās vidējās izglītības ieguvi ir noteikti Ministru kabineta 2013.gada 21.maija noteikumos Nr.281 „Noteikumi par valsts vispārējās vidējās izglītības standartu, mācību priekšmetu standartiem un izglītības programmu paraugiem”. Viens no obligātajiem valsts pārbaudījumiem ir svešvalodas centralizētais eksāmens.Arvien vairāk izglītojamo izvēlas kārtot starptautiskas testēšanas institūcijas tādu svešvalodas pārbaudījumu, kas ir starptautiski atzīts un kurā iegūto vērtējumu kā atlases kritēriju var izmantot, turpinot izglītību ārvalstīs. Lai nodrošinātu izglītojamo reālās vajadzības, veiktie grozījumi Vispārējās izglītības likumā nosaka, ka izglītojamais svešvalodas centralizēto eksāmenu tiesīgs aizstāt ar starptautiskas testēšanas institūcijas svešvalodas pārbaudījumu (turpmāk – starptautiskas institūcijas pārbaudījums). Izglītības un zinātnes ministrija ir izstrādājusi Ministru kabineta noteikumu projektu „Noteikumi par svešvalodas centralizētā eksāmena vispārējās vidējās izglītības programmā aizstāšanu ar starptautiskas testēšanas institūcijas pārbaudījumu svešvalodā”.Tā kā grozījumi Vispārējās izglītības likumā maina tiesisko regulējumu attiecībā uz valsts noteiktajiem pārbaudījumiem par vispārējās vidējās izglītības ieguvi, tad atbilstoši nepieciešams veikt grozījumus arī Ministru kabineta 2006.gada 6.novembra noteikumos Nr.913 „Kārtība, kādā izsniedzami valsts atzīti vispārējās izglītības dokumenti” (turpmāk – noteikumi Nr.913). Noteikumu projekts paredz dokumentus par vispārējās vidējās izglītības programmas apguvi papildināt ar starptautiskās institūcijas izsniegtu dokumentu par vērtējumu pārbaudījumā. Ja centralizētais eksāmens svešvalodā aizstāts ar starptautiskas institūcijas pārbaudījumu, noteikumu projekts nosaka atestāta par vispārējo vidējo izglītību sekmju izrakstā veikt ierakstu, norādot starptautiskās institūcijas izsniegtā dokumenta numuru un mācību priekšmeta, kurā aizstāj centralizēto eksāmenu, nosaukumu.Noteikumu projekts nosaka, ka starptautisko institūciju izsniegto dokumentu par pārbaudījuma rezultātiem elektronisko uzskaiti veic Valsts izglītības satura centrs (turpmāk – Centrs).Ministru kabineta 2010.gada 6.aprīļa noteikumu Nr.335„Noteikumi par centralizēto eksāmenu saturu un norises kārtību” 124.punktā noteikts, ka izglītojamā iegūtais vērtējums eksāmenā tiek ierakstīts centra izsniegtajā sertifikātā. Saskaņā ar noteikto kārtību Centrs ir atbildīgā iestāde, kura organizē sertifikāta veidlapu iegādes procedūru. Noteikumu projektā atbilstoši tiek precizētas atbildīgās iestādes par noteiktu veidlapu iegādes organizēšanu. Noteikumu projektā tiek precizēts Centra nosaukums.  |
| 3. | Projekta izstrādē iesaistītās institūcijas | Valsts izglītības satura centrs. |
| 4. | Cita informācija | Nav |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Visi izglītojamie, kuri saņem vispārējās vidējās izglītības apgūšanas apliecinošus dokumentus.No 2011.gada marta ir izsniegti 13 599 atestāti par vispārējo vidējo izglītību un 15 584 sekmju izraksti par vispārējo vidējo izglītību. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts šo jomu neskar. |
| 3. | Administratīvo izmaksu monetārs novērtējums  | Noteikumu projekts šo jomu neskar. |
| 4. | Cita informācija. | Nav |

Anotācijas III sadaļa – noteikumu projekts šo jomu neskar.

|  |
| --- |
| **IV.  Tiesību akta projekta ietekme uzspēkā esošo tiesību normu sistēmu** |
| 1. | Nepieciešamie saistītie tiesību akta projekti | Noteikumu projektā ietvertais tiesiskais regulējums izriet no izstrādātā Ministru kabineta noteikumu projekta „Noteikumi par svešvalodas centralizētā eksāmena vispārējās vidējās izglītības programmā aizstāšanu ar starptautiskas testēšanas institūcijas pārbaudījumu svešvalodā”. |
| 2. | Atbildīgā institūcija | Izglītības un zinātnes ministrija |
| 3. | Cita informācija | Nav |

Anotācijas V sadaļa – noteikumu projekts šo jomu neskar.

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts šo jomu neskar. |
| 2. | Sabiedrības līdzdalība projekta izstrādē | Noteikumu projekts šo jomu neskar. |
| 3. | Sabiedrības līdzdalības rezultāti | 2015.gada 23.jūlijā noteikumu projekts tika izsludināts Valsts sekretāru sanāksmē. Saskaņā ar Valsts sekretāru sanāksmes protokola Nr.28 9.§ otro punktu Izglītības un zinātnes ministrija lūdza Augstākās izglītības padomes (turpmāk – AIP), Latvijas izglītības vadītāju asociācijas (turpmāk – LIVA), Latvijas Izglītības un zinātnes darbinieku arodbiedrības (turpmāk – LIZDA) un Latvijas Rektoru Padomes (turpmāk – LRP) viedokli par noteikumu projektu. AIP un LRP atbalsta noteikumu projekta tālāko virzību, LIVA un LIZDA noteiktajā termiņā viedokli nav sniegušas. |
| 4. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Izglītības un zinātnes ministrija, Valsts izglītības satura centrs, vispārējās vidējās izglītības iestādes (t.sk. profesionālās izglītības iestādes). |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts šo jomu neskar. |
| 3. | Cita informācija. | Nav |

##### Izglītības un zinātnes ministre Mārīte Seile

Vizē: Valsts sekretāra vietniece –

Izglītības departamenta direktore,

valsts sekretāres pienākumu izpildītāja Evija Papule

20.08.2015 11:16

774

I.Buiķis-Fleitmanis

67503026, igors.bukis-fleitmanis@visc.gov.lv

I.Kamarūte

67814478,ingrida.kamarute@visc.gov.lv